Verwyder die "rotse" in jou lewe – NG Vishoek
Home / Verwyder die "rotse" in jou lewe
Verwyder die "rotse" in jou lewe
Hierdie klink dalk na 'n absurde storie. Tog, hoeveel keer het ons nie ook al "rotse" op diegene rondom ons se lewens gelaai nie? Ons rotse is dalk nie fisiese rotse nie, maar besef jy dat jou afbrekende woorde soos rotse word wat jy bo-op ander se koppe pak en wat hulle in die grond laat wegsak? Of besef jy dat 'n wrok wat jy koester teen iemand anders of 'n onvergewensgesindheid wat jy in jou hart ronddra soos 'n rots word wat aan jou hart hang en jou verhoed om 'n lewe in oorvloed te lei?
Die Psalmdigter het verstaan dat hierdie "rotse" wat ons na ander slinger of wat ons met ons saamdra ons verhouding met God affekteer. Luister na die Psalmdigter se woorde in Psalm 24:3-5: "Wie mag die berg van die Here opgaan en wie mag in sy heiligdom gaan staan? Dié een wie se hande rein en wie se hart suiwer is, wat alle bedrog vermy en geen vals eed aflê nie. So iemand sal van die Here seën ontvang, en God, sy redder, sal reg aan hom laat geskied."
Het jy rein hande en 'n suiwer hart of is daar 'n paar "rotse" wat jy vandag in jou lewe kan identifiseer? Kom ons vra God om ons te versterk en in staat te stel om op ons vurkhyser te klim en al daardie onwelkome "rotse" in ons lewens te verwyder. Só sal ons God se seëning ontvang en beleef hoe Hy reg in ons lewens laat geskied! Sterkte.
Vader God, baie dankie dat ek U kan vra om my te help om die "rotse" in my eie lewe te identifiseer. Lei my asseblief ook deur u Heilige Gees om daarvan ontslae te raak. Ek vra dit in die Naam van Jesus Christus. Amen.